שם בגטו
שָׁם בַּגֵּטוֹ בִּרְחוֹבוֹת הָעִיר ; הָלַךְ עִם אִמּוֹ יֶלֶד צָעִיר. ; הָלַךְ וְרָאָה טְלָאִים צְהֻבִּים ; עַל בִּגְדֵיהֶם שׁל אֲנָשִׁים רַבִּים. ; גַּם לוֹ עַל הַבֶּגֶד טְלַאי צָהֹב ; כִּי כּךְ חַיָּבִים לָלֶכֶת בָּרְחוֹב. ; הוּא לֹא הֵבִין אֶת פֵּשֶׁר הַדָּבָר, ; לָמָּה אָסוּר וְלָמָּה מֻתָּר. ; אָז אִמָּא לִטְּפָה אוֹתוֹ בְּחִבָּה ; וְהִסְבִּירָה בְּעֶצֶב אֶת הַסִּבָּה: ; "הַטְּלַאִי הוּא אוֹת-קָלוֹן לַיְהוּדִים, ; גַּם עֲנִיִּים, גַּם אֲמִידִים, ; וְזֹאת כְּדֵי לָדַעַת מִי הוּא מִי – ; בֶּן עַם אַחֵר אוֹ יְהוּדִי." ; עַל הַטְּלַאי צִוּוּ הַנָּאצִים בְּגֶרְמַנְיָה, ; בְּצָרְפָת, צֶ'כְיָה, הוֹלַנְד, פּוֹלַנְיָה, ; וּבְעוֹד הַרְבֶּה מְדִינוֹת, ; קָשֶׁה אֶת כֻּלָּן לִזְכֹּר וְלִמְנוֹת. ; אָז אִמָּא לִטְּפָה אֶת בְּנָהּ בְּחֹם, ; וְאָמְרָה: "תִּרְאֶה, עוֹד יָבוֹא הַיּוֹם ; שֶׁנּוּכַל לְהָסִיר אֶת הַטְּלַאי. ; הַלְוַאי בִמְהֵרָה, הַלְוַאי." ; אָז אִמָּא לִטְּפָה אוֹתוֹ בְּחִבָּה...; 